Manimenos, en os zaguers intes d'a Primera Guerra Mundial, o Imperio alemán yera a o limite d'as suyas posibilidatz melitars. O país yera acotolato dimpués de cinco anyadas de guerra, encara que os melitars aplicoron a censura ta privar que a situación melitar fuese conoixita en a retaguardia, encluyendo-ie o mesmo Gubierno civil. O Exercito alemán ocupaba en ixas calendatas muitos territorios en Europa, encluyendo-ie partes de Francia y amás gran parte de Belchica, pero as tropas d'o Exercito d'os Estatos Unitos ya yeran una fuerza melitar important y en aumento en o  Frent Occidental.